Taina Bofferding
D'Taina Bofferding, gebuer den 22. November 1982, ass eng lëtzebuergesch Politikerin (LSAP).
Si ass zanter dem 5. Dezember 2018 Inneministesch a Ministesch fir Chancëgläichheet an der Regierung Bettel-Schneider/Kersch-Braz/Bausch.

Carrière
No 3 Joer Secondaire am Lycée Hubert-Clément zu Esch huet si eng Formatioun als Educatrice gemaach an duerno e Masterdiplom a Sozialwëssenschaften op der Universitéit vun Tréier.

Si huet bei de Chamberwale vum 20. Oktober 2013 am Walbezierk Süde kandidéiert. Si gouf net direkt gewielt, ass dunn awer de 5. Dezember 2013 amplaz vun der Lydia Mutsch, déi Ministesch gouf, nogeréckelt. Bei de Chamberwale vum Oktober 2018 gouf si net erëmgewielt, gouf awer als Innenministesch an d'Regierung opgeholl. Bei deene vum 8. Oktober 2023 gouf si nees an d'Chamber gewielt.

Donieft war d'Taina Bofferding bis Enn 2018 Gemengeconseillère an der Gemeng Esch-Uelzecht, huet als Gewerkschaftssekretärin beim OGB-L geschafft a war Vizepresidentin vun der AHA.

Vum Mäerz 2014 bis Januar 2019 war si Vizepresidentin vun der LSAP..

Literatur
 Josée Hansen: "Oublier les trahisons." in: d'Lëtzebuerger Land 20. April 2018, Nr.16, S.6; och op land.lu (gekuckt 2021-11-06).

Um Spaweck 

 Video-Portrait: Eent vun den neie Gesiichter an der Regierung ass d'Taina Bofferding op rtl.lu de 5. Dezember 2018, fir d'lescht gekuckt de 5. Dezember 2018.

Gebuer 1982
Lëtzebuergesch Deputéiert
Inneministere vu Lëtzebuerg